Усеиԥш иҟоу аԥсуаа амаҵурахьы данҩаргалак, ҳаи, абаақәа, сара сахьаԥсуаз азыҳәан сааргеит, ԥсыхәа зламоу ала сыжәлар, смилаҭ рзыҳәан бзиарақәак ҟасҵап ҳәа дхәыцӡом, уимоу, иаҳагьы дааҳәны, имилаҭ рзыҳәан цәгьарак ахьыҟаиҵара дашьҭалоит, избанзар агәра ганы дыҟоуп иара амаҵура ду дшаԥсаз, аха имилаҭ дышгәарымҭаз, уи шгәарҭаз қарҭаа, убри аҟнытә иара ишиуалу урҭ иаарҭаху аҟаҵара.